***Әл-Фараби атындағы ҚазҰУ***

***ЖОО-ға дейінгі білім беру факультеті***

***ЖОО-ға дейінгі дайындық кафедрасы***

***аға оқытушы Тилеужанова Г.Т.,***

***ф.ғ.к., аға оқытушы Тастемирова Г.А.,***

***аға оқытушы Сапаева Г.Е.***

**Тыңдаушыларға тіл үйретуде ақпараттық технологиялардың қолданылуы**

Елімізде жүріп жатқан терең экономикалық және әлеуметтік-мәдени өзгерістер білім беру қызметіне жаңаша қарауды, кәсіби қызметтің барлық сферасында мамандарды даярлау іс-әрекетін жаңаша тұрғыда ұйымдастыруды талап етеді. Тыңдаушы жоғары деңгейде дамыған, коммуникативті ептіліктерді меңгерген, өзгермелі ортаға бейім, алғыр, бәсекеге қабілетті тұлға болуы тиіс.Сондықтан, жоғары оқу орнында барлық жаңалықтар мен өзгерістерге батыл жол ашарлық инновациялық білім беру технологияларын, интерактивті оқытуды, оқу іс-әрекетінің жаңа әдістері мен тәсілдерін белсенділікпен қолдану – маңызды мәселелердің бірі.

Шетелдік тыңдаушыларды оқытуда біздің алдымыздағы басты міндет – тілді үйретудің ең қолайлы амал-тәсілдерін таңдап алу. Тыңдаушылар қазақ тілі пәні арқылы өз ойларын сауатты жазып, дұрыс  айтуға, қазақ тілінің тілдік жүйесін лексикалық, грамматикалық, орфографиялық нормаларын жетік меңгеруге үйренеді. Мемлекеттік тілді меңгерудің ең бастысы – тыңдау, сөйлеу, ойлау, оқу, жазу тіл үйрену. Қазақ тілін шетелдіктыңдаушыларына оқытудағы басты мақсатымыз- олардың сөздік қорын молайту, қазақ тіліне тән дыбыстарды дұрыс оқып,айта білуге,сауатты жазуға,бір-бірімен сөйлесе білуге, оқығанын, көргенін, естігенін қысқаша әңгімелеп бере алуға дағдыландыру, ойын қазақша жеткізе алатындай дәрежеге жеткізу. Тыңдаушыларды оқытуда инновациялық технологияны қолдану тәжірибеміз оқу сабақтары барысында тыңдаушылар мен оқытушылар арасында, сондай-ақ білім алушылар арасында анағұрлым продуктивті және конструктивті қарым-қатынастың орнағанын, олардың өз бетінше ізденіп, шығармашылық қабілеттіктерін көрсеткендігін ерекше атап өтуге болады. Оқу сабақтарын талдай келе, оқыту технологиялары әрқашан тыңдаушылардың танымдық, әлеуметтік белсенділіктерін оятып, олардың оқу мотивациясының артуына, білім құндылығына сенуіне игі ықпалын тигізеді деп есептейміз.

Бүгінгі таңда университетте оқу үрдісін жетілдіру үшін инновациялық білім беру технологияларын пайдаланудың тиімділігін өмірдің өзі дәлелдеп отыр. Білім берудегі инновациялар – қоғамның дамуының қажетті және табиғи шарты. Мемлекеттік тілді оқыту жүйесі қарапайым және бастапқы, негізгі, орта және ортадан жоғары деңгей бойынша базалық және пәндік құзыреттерді жүзеге асыра отырып, қазақ тілін қатысымдық тұрғыдан меңгерту; сөйлесім әрекетінің түрлеріне сай тыңдаушыны тілдік білім негізінде сауатты жазуға үйрету арқылы тыңдаушыға қазақша тілдік қатынасты игерту мақсатын көздейді. Осы аталған мақсатқа қол жеткізу үшін оқытудың ақпараттық технологияларын пайдаланған орынды.Компьютерлер мен интерактивті тақтаны тыңдаушылардың тілдік құзіреттілігін, шығармашылық потенциалын дамыту құралы ретінде пайдалану интеллектуалдық және ақпараттық сауаттылығын арттыруға көмектеседі, ал көрнекі құрал ретінде пайдалану оқу-танымдық үрдіс тиімділігін арттырады.Ақпаратты технологияны пайдалану оқу үрдісіне енгізу тіл үйретуде тиімді .Тыңдаушылардың Қазақстанда қолданылатын кириллицаның емлесін білмейді және осы таңбамен жаза алмайды, оқи алмағандықтан біршама қиындық тудырады. Соңғы кезде сабақта оқытушылар өзінің немесе маман дикторлардың, өнер қайраткерлерінің орындауындағы тақырыптарды тыңдатып, жаттықтыру жұмыстарын кеңінен жүргізіліп жүр. Сабақта аудиомәтіндерді пайдаланудың орны ерекше. Аудиомәтіндерді пайдалану арқылы диктант жұмысын жүргізуге болады. Сол арқылы өлеңді оқуға және жаттауға, үйретуге мүмкіндік зор. Бүгінгі таңда оқу үдерісінде оқытудың қалыптасқан негізгі әдістерімен қатар оқытудың жаңа әдістері, яғни инновациялық әдістері де жиі қолданылады. Оқу үдерісінде оқытудың озық технологиясын қолдану- бүгінгі күннің өзекті мәселесі. Сондықтан да біздің оқытушыларымыз үнемі ізденіс үстінде. Олар заман талабына сай, тыңдаушылардың білімін тереңдету үшін, тілге деген қызығушылығын арттыру үшін көп еңбек етуде, әр сабақта олар тест сауалдарымен жұмыс істейді.

Аудиоматериалдарды сабақта ақпаратты күшті әсерлілікпен жеткізу және тыңдаушы ойын тұжырымдап айтуға үйрету мақсатында қолдануға болады. Таспа арқылы тыңдалатын мәтін тыңдаушының тілін дамытады. Тіл үйренудегі тыңдау сөйлеумен тығыз байланысты. Компьютерлік ойындар жаттықтыру, оқыту және дамыту сипаттарын ескере отырып жасалынса, олардың әрбір тыңдаушының білім сапасын арттыруға тигізер пайдасы зор.

Білім беруді ақпараттық технология жаңалықтарымен толықтырып отыру елімізде білім беру сапасын арттырудың басты бағыттарының бірі.

Диктордың оқуымен жазылған жазбаларды, қолдану барысында мынадай мақсаттарды орындауға қол жеткізу болады:

1. тыңдаушыларға қазақтың сөзін түсінуге үйрету;

2.жеке дыбыстарды, сөздерді, сөз тіркестерін т.б. дұрыс айтуға жаттықтыру;

3. тыңдаушыларды дұрыс оқуға үйрету;

Техникалық құралдар оқытушыны жаттығу жұмыстарынан босатады.Техникалық құралдарды сабақта тиімді қолдану арқылы оқытушының уақыты үнемделіп, ол бос уақытын нашарлау оқитын тыңдаушыға жұмсауға мүмкіндік алады.

Тіл үйретуде қазір де қолданыста бар техникалық құралдардың тағы бірі - диафильмдер. Диафилъмдер белгілі бір тақырыпқа арналып дайындалады. Диафилъмнің ыңғайлы жағы оқытушының өз қалауынша диафильмге арнайы үнтаспа жазып қолдануына мүмкіндігі бар болатындығы. Диафильмдер негізінен оқушының сөйлеу тілін дамытып, коммуникацияға жетелейді.

Тілді үйретуде кеңінен қолданылатын ақпараттық құралдардың бірі - оқу фильмдері.

Фонетикалық жаттығулардың хормен жасалуы тілі үйретуде өте тиімді. Қазір лингафон кабинеттерін жабдықтап, арнайы кабинеттер жасалынды. Қазақ тілі пәнінде түрлі жаттығулар лингафонның көмегімен орындалып, тыңдаушыларды қазақ тілінде дұрыс сөйлеуге үйретіп, сөйлер алдындағы психологиялық кедергілерді жоюға көмектеседі.

Лингафон кабинетінің тиімді жағы ол тыңдаушылардың бір-біріне кедергі жасамай, жеке-жеке өз бетімен жұмыс істеуіне мүмкіндік береді. Оқытушы кезек-кезек өзіне керек тыңдаушыны тыңдап, сұрақ қойып, жауап алуына мүмкіндік алады. Лингафонмен жұмыс істеудегі көзделетін ең басты мақсат-тыңдағанын түсіне алу және сөйлей алу.Тыңдаушылар бір-біріне кедергі келтірмей бір мезгілде бәрі дауыстап сөйлей алуға мүмкіндік алады.Лингафон кабинетінде жұмыс істеудің тағы да бір тиімділігі тыңдаушының белсенді болуына жағдай туады.Лингафон кешенінің көмегімен дұрыс сөйлеуге қол жеткізе отырып тіл үйренуші тыңдаушының сөз мәнері мен сөйлеу жылдамдығы қазақтың сөз нормасына жақындауына әсер етеді.Дыбыстардың қысқа немесе созылыңқы айтылуы, сөздердегі екпіннің және сөйлемдердің дауыс ырғағы т.б. бәріне техникалық құралдар қолдану тиімді деп есептеледі деп саналады. Дегенмен барлық істелетін жұмысты қадағалайтын пән оқытушысының алар орны ерекше .

Танымдық әрі білімдік компьютерге арналған бағдарламалар сабақта және сабақтан тыс кезде компьютерді қолдануға өте қолайлы. Ойын элементтері бар бағдарламаларды қолданып оқытушы тыңдаушымен жеке және топтық жұмыстарды жасай алады. Тыңдаушылар заттарды атау, суреттердегі сөздерді оқу, қысқа әндерді айту арқылы тілді табиғи әрі жеңіл түрде меңгереді.

Ойындар арқылы тілді меңгерту білім беру жүйесінің негізгі ұстанымдарының бірі болып есептеледі. Түрлі мультимедиалық ойындар тіл үйренушінің сөз қорын молайтуға, грамматиканы меңгеруге, тілді естігенде түсінуге, дұрыс жазуға көмектеседі.

Бүкіл топпен атқарылатын жұмысқа арналған бағдарламалар тыңдаушылардың оқу үдерісіне белсене араласуын көздейді. Оқытушы бағдарламаны көрсетіп, тыңдаушылар компьютер экранынан көргендерін онымен бірге талдайды. Ал бұндай жұмысты қазір интербелсенді тақталар арқылы жүргізу, жұмысты тыңдаушы үшін ерекше қызыкты етеді. Дискіге жазылған сабақтарда диалогтар, ойындар, елтануға байланысты видеороликтер беріледі. Оларды оқытушы субтитрымен немесе субтитрсыз да көрсете алады.

Компьютерлік бағдарламалар бастапқы, ортаңғы және жоғарғы болып үш деңгейге бөлінеді. Тапсырмалардың бұлай үш деңгейлі болуы тыңдаушының бір деңгейден екінші деңгейге өтуге талпынтып, ынталануға жетелейді. Тапсырмалардың алуан түрлі болуы тыңдаушыларды қызықтырады әрі мұғалім жеке тапсырмалар беру арқылы олардың білім деңгейін нақты анықтай алады.

Тіл үйренуде Интернет жүйесін қолдану қазіргі кезде дүние жүзінің дамыған елдерінде дұрыс жолға қойылған.Интернеттің атқарар қызметі өте үлкен.Интернет жүйесіненде алынған мәліметтер арқылы монолог және диалог түріндегі сөз біліктілігін жетілдіруге болады.Әлемдегі адам баласының өміріне байланысты жаңалықтарды оқып қана қоймай, тыңдауға да мүмкіндік бар.Электронды почтаны қолдану барысында тыңдаушы өзара достық қарым-қатынас орнатыды,хат жазу арқылы тілін дамытады.

Компьютерлік технологияның тағы бр жаңалығы - интербелсенді бейне. Тыңдаушылар оқу фильмінің іс-әрекетіне қарай жауап беріп, сөйлеп үйренеді.

Ақпараттық техникалық құралдарды оқытуда қолданудың тиімді жақтары деп мыналарды атауға болады:

- сабақты сапалы әрі қызықты ету;

- грамматиканы,лексиканы,фонетиканы дұрыс меңгеруіне көмектесу;

-тыңдаушыларды тілді үйрену барысында ақпараттық технологияларды қолдану арқылы өз беттерімен ізденуге дағдыландыру;

Әдебиеттер:

1. Жүнісбек Ә. Жаңа технология негізі – сапалы білім. – //Қазақстан мектебі, №4, 2008

2. Нағымжанова Қ. Инновациялық технологияның құрылымы. – А.:Өркен, 2007

3. Көшімбетова С. Инновациялық технологияны білім сапасын көтеруде пайдалану мүмкіндіктері. – А.: Білім, 2008.